**СЪВМЕСТНО ИЗЯВЛЕНИЕ**

Република България и Република Северна Македония, по-надолу наричани „страните“, представени от министъра на транспорта и съобщенията на Република България и министъра на електронното управление на Република България, от една страна, и министъра на информационното общество и администрацията на Република Северна Македония, от друга страна, се съгласяват за следното:

Министрите обсъдиха сегашното ниво на международните роуминг тарифи между двете държави и отчетоха високото ниво на цените на едро за терминиране на повиквания, които водят до високи цени на мобилни разговори, SMS и обмен на данни в роуминг между двете съседни страни.

Министрите се обединиха около желанието да намалят тези тарифи в полза на гражданите на двете страни и постигнаха съгласие за взаимно съдействие за подписване на двустранно споразумение, което да бъде ратифицирано от парламентите на двете държави, с цел мобилните оператори в двете страни да положат необходимите усилия за намаляване цените на едро за терминиране на повиквания, които водят до високи цени на мобилни разговори, SMS и обмен на данни в роуминг, до достигане на пределните нива в Европейския съюз.

Подписано в………… на……………………. в два оригинални екземпляра, всеки един на официалните езици на договарящите се страни - български език съгласно Конституцията на Република България и македонски език съгласно Конституцията на Република Северна Македония, като и двата текста имат еднаква сила.

|  |  |
| --- | --- |
| За Министерство на транспорта и съобщенията на Република България  Министър на транспорта и съобщенията  Николай Събев  За Министерство на електронното управление на Република България  Министър на електронното управление  Божидар Божанов | За министерство на информационното общество и администрацията на Република Северна Македония  Министър на информационното общество и администрацията  Адмирим Алити |